Document ID: 32009R1153

UREDBA KOMISIJE (ES) št. 1153/2009
z dne 24. novembra 2009
o spremembi Uredbe (ES) št. 1384/2007 o določitvi podrobnih pravil za uporabo Uredbe Sveta (ES) št. 2398/96 o odprtju in upravljanju nekaterih kvot za uvoz proizvodov iz perutninskega mesa s poreklom iz Izraela v Skupnost in o odstopanju od navedene uredbe
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 144(1) v povezavi s členom 4 Uredbe,
ob upoštevanju Uredbe Sveta (ES) št. 2398/96 z dne 12. decembra 1996 o odprtju tarifne kvote za meso puranov, ki izvira in prihaja iz Izraela, kakor je predvideno v Sporazumu o pridružitvi in Začasnem sporazumu med Evropsko skupnostjo in državo Izrael (2), ter zlasti člena 2 Uredbe,
ob upoštevanju Sklepa Sveta 2009/855/ES z dne 20. oktobra 2009 o podpisu in sklenitvi sporazuma v obliki izmenjave pisem med Evropsko skupnostjo in Državo Izrael o vzajemnih ukrepih liberalizacije v zvezi s kmetijskimi proizvodi, predelanimi kmetijskimi proizvodi ter ribami in ribiškimi proizvodi, nadomestitvi protokolov 1 in 2 ter Priloge k Protokolu 1 in Priloge k Protokolu 2 ter spremembah Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani ter Državo Izrael na drugi strani (3) in zlasti člena 2(1) Sklepa,
ob upoštevanju naslednjega:
(1)
Tarifna kvota IL 1, določena v Prilogi I k Uredbi Komisije (ES) št. 1384/2007 (4), z zaporedno številko 09.4092 in z oznakami KN 0207 25, 0207 27 10, 0207 27 30, 0207 27 40, 0207 27 50, 0207 27 60 in 0207 27 70 (meso puranov) določa znižanje carine v višini 100 % za letno količino 1 568 ton.
(2)
Tarifna kvota IL 2, določena v Prilogi I k Uredbi (ES) št. 1384/2007, z zaporedno številko 09.4091 in z oznakami KN 0207 32, 0207 33, 0207 35 in 0207 36 (meso rac) določa znižanje carine v višini 100 % za letno količino 560 ton.
(3)
V skladu s sporazumom v obliki izmenjave pisem med Evropsko skupnostjo in Državo Izrael, potrjenim s Sklepom 2009/855/ES (v nadaljnjem besedilu: sporazum), je treba spremeniti količine in oznake KN, kot so trenutno določene v kvotah IL 1 in IL 2. Ta sporazum bo začel veljati 1. januarja 2010.
(4)
Uredbo (ES) št. 1384/2007 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Priloga I k Uredbi (ES) št. 1384/2007 se nadomesti s Prilogo k tej uredbi.
Člen 2
Ta uredba začne veljati prvi dan po objavi v Uradnem listu Evropske unije.
Uporablja se od začetka kvotnega leta 2010.
Ta uredba je v celoti zavezujoča in se neposredno uporablja v vseh državah članicah.
V Bruslju, 24. novembra 2009

Labels: 3
17
18